[{"text_idx": "#000003", "text": "Eneli Arusaar: proov, proov, proov \u2013 nu\u0308u\u0308d on ko\u0303ik mo\u0308o\u0308das ja hing rahul"}, {"text_idx": "#000004", "text": "Kui kell viis algas Pa\u0308rnu Koidula pargis pidulik Eesti lipu pa\u0308eva ta\u0308histamine, siis vaevalt keegi 4. juuni pidupa\u0308evalistest teadis, et juba poolteist tundi varem algas Endla teatri laval enam kui saja sintlase osavo\u0303tul lavastuse \u201cEma ka\u0308ed kui su\u0308nnimaa\u201d peaproov."}, {"text_idx": "#000006", "text": "Kuidas Eneli Arusaare mo\u0303testatud lavastus mo\u0303tteva\u0308lgatusest teatrielamuseks kujunes, sellest on juba pisut ko\u0303neldud, aga tasub veelgi ra\u0308a\u0308kida. Praegu pu\u0308sib eilne kontsertetendus va\u0308rskelt meeles ja meenuvad viimaste pa\u0308evade mo\u0303ttevahetused Eneliga. Vahendan allpool u\u0308ksikuid repliike ja lausekatkeid, et ka lugejale anda rohkem aimdust u\u0308he lavastuse valmimise valulikust protsessist."}, {"text_idx": "#000007", "text": "\u201cUrmas, olen ise nii a\u0308revil. Tahan,et ko\u0303ik o\u0303nnestub. Tulin just proovist. Proov, proov, proov ja veelkord proov. Tahan kinkida elamuse. Niisiis tegelen ko\u0303igega, alates digiklaverist kuni kardinateni laval va\u0308lja. Iga liikumine tuleb laval tuhandeid kordi la\u0308bi mo\u0303elda ja teha. Endla lava on ju midagi muud,\u201d avaldas Eneli. \u201cAskole olen va\u0308ga ta\u0308nulik, ta vo\u0303tab oma helimeheto\u0308o\u0308d nii su\u0308damega.\u201d Eneli selgitas, et on u\u0308hiselt enam kui saja osata\u0308itjaga nautinud Endla teatri lava ja mo\u0303elnud ja arutanud ja otsustanud ja tundnud ja tunnetanud. Lavastaja jagas oma emotsioone teadmises, et esmaspa\u0308evani ta ei maga."}, {"text_idx": "#000008", "text": "\u201cVarem olen Endla laval esinenud va\u0308iksema koosseisuga. Nii suure koosseisuga teen to\u0308o\u0308d esmakordselt. Rahvusooperis Estonia olime aastaid tagasi samuti suure koosseisuga u\u0308hes projektis. Nii lahe, et osad lapsed on nu\u0308u\u0308d ka Endla lavalaudadele jo\u0303udnud.\u201d"}, {"text_idx": "#000010", "text": "Eneli u\u0308tles, et ka\u0308ib o\u0308o\u0308selgi unes vo\u0303i unetult laval ringi. Ta soovis, et la\u0308heks nii nagu o\u0303nnestus veebruaris Sindi seltsimajas. Endla lavastuses on va\u0308hesed ta\u0308iendused. \u201cKasutan emalipuloos lippu,mille Ain Keerup kinkis Cha\u0308tlynile. Eliise asub Beermanni rolli ja o\u0303mbleb kolme va\u0308rvi kangad kokku. Ko\u0303igil minu lastel on seljas sinised, mustad vo\u0303i valged riided. Ainult vanaema suur seelik on nagu sitsiriie ja kirju. Nagu vanasti.\u201d Lavakujundusega Eneli ei tegelenud, aga teatas, et vajab kogu lava tantsimiseks, liikumiseks, laulmiseks."}, {"text_idx": "#000011", "text": "Eneli jutustas, et emad, lapsed ja ajastud vo\u0303ivad olla erinevad, aga ema su\u0308da ja\u0308a\u0308b alati u\u0308heks ja samaks. Ka tee ema juurde on ainus. Laval moodustub u\u0308ksikasjadest tervik. Tantsu \u201cEma su\u0308da\u201d tantsitakse lumivalgetes kleitides. Ema juurde minnakse hiigelsuures vanaema seelikus ja rahvatantsijad tantsivad \u201cTaas koju\u201d. Mudilased laulavad, et o\u0303nn asub kodus. \u201cPeaasi, et lugu puudutaks inimeste su\u0308dameid ja laiendaks nende silmaringigi. Soe su\u0308da ja tarkus \u2013 need on elus mulle ko\u0303ige ta\u0308htsamad.\u201d"}, {"text_idx": "#000012", "text": "Sindis toimus lipu pa\u0308eva ta\u0308histamine enne lo\u0303unat. Napp tunnike hingeto\u0303mmet ja juba 13.45 astusid ko\u0303ige nooremad osata\u0308itjad Sindi gu\u0308mnaasiumi ees peatunud 60-kohalisesse bussi. Suuremad so\u0303itsid Pa\u0308rnusse linnaliini bussiga. \u201cSaame u\u0308he bussiga hakkama. Raha peab kokku hoidma,\u201d ta\u0308hendas Eneli esmaspa\u0308eva hommikul. Pool kolm alustati viimase prooviga ja kell kuus pidi ko\u0303ik ilma va\u0308himagi viperuseta o\u0303nnestuma. O\u0303nnestuski, va\u0308hemalt vaataja silmade vaateulatuses."}, {"text_idx": "#000013", "text": "Eesti lipu seltsi esimees Ju\u0308ri Trei on va\u0308ga mitmeku\u0308lgne inimene. Ta tunneb ka teatri tegemist ja seepa\u0308rast oli tema kiitev hinnang to\u0303siselt vo\u0303etav tunnustus. Trei to\u0303stis esile lumivalgetes kleitides hu\u0308plevalt liikuvaid neidusid, kes tantsisid tantsu \u201cEma su\u0308da\u201d. Lipu seltsi ta\u0308nukirjad olid juba aegsasti just neile tublidele noortele vormistatud. U\u0308kshaaval astusid o\u0303hulisel sammul Trei ette Eliise Kull, Cha\u0308tlyn Parts, Georgina Ristoja, O\u0303nneli Pilliroog. \u201cNad ko\u0303ik on kohusetundlikud inimesed ja tegudega to\u0303estanud, kui oluliseks peavad oma kodumaad,\u201d iseloomustas Eneli oma kalleid na\u0308iteringi noori. Ta\u0308nukirja andis Trei ka Enelile, kes on a\u0308ra teeninud palju enamat kui ta\u0308nukirja. Veel sai lipu seltsi juhatuse ta\u0308nukirja Imbi Ristoja, kes on aastaid o\u0303mmelnud Sindi gu\u0308mnaasiumi noortele na\u0308itlejatele ro\u0303ivaid. Ristoja o\u0303mbles ko\u0303ik sinimustvalged kostu\u0308u\u0308mid ka seekordseks etenduseks."}, {"text_idx": "#000014", "text": "\u201eEma ka\u0308ed on kui su\u0308nnimaa\u201c ehk kuidas su\u0308ndis Sindi kingitus Pa\u0308rnule"}, {"text_idx": "#000015", "text": "Eneli Arusaar: kui lapsed ko\u0303ik nende kirjad tarkuse raamatuks kokku kogusid"}]